CELEX: 32006D0206
Language: lt
Date: 1141344000000
Title: 2006/206/EB: 2006 m. kovo 3 d.  Komisijos sprendimas, iš dalies keičiantis 2003 m. Stojimo akto X priedo A priedėlį dėl tam tikrų Vengrijos mėsos sektoriaus įmonių  (pranešta dokumentu Nr. C(2006) 606)   (Tekstas svarbus EEE)

14.3.2006   
            
            
               LT
            
            
               Europos Sąjungos oficialusis leidinys
            
            
               L 75/17
            
         
      KOMISIJOS SPRENDIMAS
   
   2006 m. kovo 3 d.
   iš dalies keičiantis 2003 m. Stojimo akto X priedo A priedėlį dėl tam tikrų Vengrijos mėsos sektoriaus įmonių
   (pranešta dokumentu Nr. C(2006) 606)
   (Tekstas svarbus EEE)
   (2006/206/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos stojimo aktą, ypač į jo X priedo 5 skyriaus B skirsnio d dalį,
   kadangi:
   
               (1)
            
            
               Tam tikroms Vengrijos įmonėms, išvardytoms Stojimo akto X priedo A priedėlyje, buvo suteiktas pereinamasis laikotarpis.
            
         
               (2)
            
            
               2003 m. Stojimo akto X priedo A priedėlis buvo iš dalies pakeistas Komisijos sprendimais 2004/462/EB (1), 2004/472/EB (2) ir 2005/665/EB (3).
            
         
               (3)
            
            
               Dvi mėsos įmonės atsisakė modernizavimo proceso ir paprašė jas perklasifikuoti iš didelio pajėgumo į mažo pajėgumo įmones. Pagal oficialų Vengrijos kompetentingos institucijos pareiškimą tos įmonės visiškai atitinka mažo pajėgumo įmonėms taikomus ES reikalavimus. Todėl šios įmonės turėtų būti išbrauktos iš įmonių, kurioms suteiktas pereinamasis laikotarpis, sąrašo.
            
         
               (4)
            
            
               Todėl reikėtų atitinkamai iš dalies pakeisti 2003 m. Stojimo akto X priedo A priedėlį.
            
         
               (5)
            
            
               Maisto grandinės ir gyvūnų sveikatos nuolatiniam komitetui buvo pranešta apie šiame sprendime numatytas priemones,
            
         PRIĖMĖ ŠĮ SPRENDIMĄ:
   1 straipsnis
   Šio sprendimo priede išvardytos įmonės išbraukiamos iš 2003 m. Stojimo akto X priedo A priedėlio.
   2 straipsnis
   Šis sprendimas skirtas valstybėms narėms.
   
      Priimta Briuselyje, 2006 m. kovo 3 d.
      
         
            Komisijos vardu
         
         Markos KYPRIANOU
         
         
            Komisijos narys
         
      
   
   
      (1)  OL L 156, 2004 4 30, p. 135.
   
      (2)  OL L 160, 2004 4 30, p. 61.
   
      (3)  OL L 247, 2005 9 23, p. 37.
   
      PRIEDAS
      Iš 2003 m. Stojimo akto X priedo A priedėlio išbraukiamų įmonių sąrašas
      MĖSOS GAMYBOS ĮMONĖS
      Papildomas sąrašas
      
                  Nr.
               
               
                  Veterinarinio patvirtinimo numeris
               
               
                  Įmonės pavadinimas ir adresas
               
            
                  4.
               
               
                  06528
               
               
                  
                     Kalória Kft., Szabadbattyány
               
            
                  8.
               
               
                  16536
               
               
                  
                     Hús Trió Kft., Simontornya